પાલનપુર હાઈસ્કૂલમાં અભ્યાસની સાથે સાથે કલાની ઉપાસના વધતી ગઈ. અહીંના પ્રેમાળ ગુરૂઓને આ વિદ્યાર્થીમાં કલાકાર તત્વ દેખાયું. તેમના ગુરૂશ્રી તુળજાશંકર શુક્લના આશીર્વાદથી તેઓશ્રીએ કલાનો અભ્યાસ ચાલુ રાખ્યો. પોતાની કલામાં કંઈક વધુ પ્રગતિ કરવાના આશયથી તેમણે પોતાનો અભ્યાસ છોડી મુંબઈ તરફ પ્રયાણ કર્યું. મુંબઈમાં ભારતની ખ્યાતનામ આર્ટ સ્કૂલ જે.જે.સ્કૂલ ઓફ આર્ટમાં કલાના અભ્યાસની શરૂઆત કરી અને 1934 માં પેઇન્ટિંગ ડિપ્લોમા ( જીડી કલા ) ( પ્રથમ વર્ગ ) ની પદવી મેળવી.